Hvar eru skjóðurnar fullar af peningum handa konum til að gera bíómyndir , spyr Wendy Mitchell hjá Screen , en hún hefur meðal annars um árabil fjallað um íslenska kvikmyndagerð . Í greininni fer hún yfir þá fjölmörgu sjóði og fyrirtæki sem leggja sérstaka áherslu á að fjármagna bíómyndir eftir konur . Dögg Mósesdóttir , formaður WIFT á Íslandi , var á kvikmyndahátíðinni í Cannes á dögunum og sótti þar meðal annars máþing um konur og kvikmyndagerð sem haldið var af Sænsku kvikmyndastofnunni og WIFT Nordic . Miklar breytingar hafa orðið á stöðu kvenna í íslenskri kvikmynda - og sjónvarpsþáttagerð á síðustu árum . Kristín A. Atladóttir framleiðandi tjáir sig um umræðuna um kynjahalla í kvikmyndum í Fréttablaðinu og segir meðal annars : " Það er ekki flókið að komast að óumdeilanlegum niðurstöðum í tölfræði kvikmyndastyrkja á Íslandi , niðurstöðum þar sem forsendur eru ljósar sem og hvaða spurningum er verið að svara . Það sendir út nauðsynleg skilaboð til áhorfenda , framleiðslufyrirtækja , sjónvarpsstöðva , verðandi kvikmyndagerðarkvenna , allra . " Til þess þarf ekki kynjakvóta heldur skýra stefnu sem fylgt verði eftir með gjörðum sem snúast um að jafnvægi ríki milli kynja yfir tiltekið tímabil .